# เรด (เทย์เลอร์เวอร์ชัน)
เรด (เทย์เลอร์เวอร์ชัน)  เป็นสตูดิโออัลบั้มชุดที่สองที่ทำการบันทึกเสียงใหม่ของนักร้องและนักแต่งเพลงชาวอเมริกัน เทย์เลอร์ สวิฟต์ วางจำหน่ายเมื่อวันที่ 12 พฤศจิกายน ค.ศ. 2021 ผ่านรีพับลิกเรเคิดส์ เป็นการบันทึกเสียงจากอัลบั้มเดิมของเธออีกครั้งคือ เรด (2012) ต่อจากอัลบั้มที่บันทึกใหม่ครั้งแรกของเธอ เฟียร์เลส (เทย์เลอร์เวอร์ชัน) ซึ่งเปิดตัวเมื่อเดือนเมษายน ค.ศ. 2021 เป็นอัลบั้มบันทึกใหม่จากกรณีข้อพิพาทเกี่ยวกับสิทธิ์ในการถือครองเพลงในหกอัลบั้มแรก

รายชื่อเพลงทั้งหมด 30 เพลงของ เรด (เทย์เลอร์เวอร์ชัน) รวมเอาเพลง 20 เพลงจากเวอร์ชันดีลักซ์ของ เรด; ซิงเกิลการกุศลปี 2012 เพลง "โรนัน"; เพลง "ออลทูเวล" เวอร์ชันสิบนาที; รวมทั้งเพลง "บัตเตอร์แมน" (2016) และเพลง "เบบ" (2018) ที่ประพันธ์ขึ้นโดยสวิฟต์ และบันทึกเสียงโดยวงดนตรีคันทรีสัญชาติอเมริกัน ลิตเติลบิกทาวน์ และชูการ์แลนด์ ตามลำดับ และเพลง "จากตู้นิรภัย" (From the Vault) ที่ยังไม่เผยแพร่ก่อนหน้านี้อีก 6 เพลง โดยมีเธอและคริสโตเฟอร์ โรว์ เป็นผู้ผลิตเสียงในอัลบั้มนี้ร่วมกับโปรดิวเซอร์เดิมเป็นส่วนใหญ่ในอัลบั้ม เรด นอกจากนี้ยังมีโปรดิวเซอร์แอรอน เดสเนอร์, แจ็ก แอนโตนอฟฟ์, เอสพินาจ และเอลวิรา อันแดร์ฟยาร์ด ส่วนแกรี ไลต์บอดี และเอ็ด ชีแรนกลับมาเป็นนักร้องรับเชิญ ในขณะที่ฟีบี บริดเจอรส์ และคริส สเตเปิลตัน เข้าร่วมในฐานะนักร้องรับเชิญคนใหม่

อัลบั้มนี้ได้รับเสียงคำวิจารณ์ชื่นชมเป็นอย่างมาก ในด้านการขับร้องของสวิฟต์ การปรับปรุงการผลิตเสียงให้ดีขึ้น และเพลงใหม่ นักข่าวร่วมสมัยอธิบายว่ามีลักษณะแนวเพลงป็อปคลาสสิก ที่มีแกนกลางของเพลงคันทรีผสมผสานกลิ่นอายของร็อกและอิเล็กทรอนิกส์ บทประพันธ์ของอัลบั้มเกี่ยวข้องกับพลวัตต่าง ๆ ของความรัก ชีวิต การสูญเสีย และความโศกเศร้า เรด (เทย์เลอร์เวอร์ชัน) ทำลายสถิติการค้ามากมาย รวมถึงยอดการจำหน่ายแผ่นเสียงในสัปดาห์ที่มากที่สุดในประวัติศาสตร์ตามข้อมูลเอ็มอาร์ซี และสถิติสปอติฟายในส่วนการสตรีมวันเดียวมากที่สุดสำหรับอัลบั้มของศิลปินหญิง ติดอันดับชาร์ตในอาร์เจนตินา ออสเตรเลีย แคนาดา ไอร์แลนด์ นิวซีแลนด์ นอร์เวย์ สกอตแลนด์ และสหราชอาณาจักร โดยในสหรัฐ สวิฟต์ขึ้นอันดับหนึ่งในชาร์ตบิลบอร์ด 200 โดยใช้เวลาน้อยกว่า 16 เดือน ทำให้เธอเป็นศิลปินที่มีอัลบั้มอันดับหนึ่งถึงสี่อัลบั้มที่เร็วที่สุด

สวิฟต์ทำการประชาสัมพันธ์อัลบั้มด้วยการปรากฏตัวทางโทรทัศน์ช่องเอ็นบีซี และภาพยนตร์สั้นที่กำกับเองในเรื่อง ออลทูเวล: เดอะชอร์ตฟิล์ม เพลงจากตู้นิรภัย "ไอเบตยูติงอะเบาว์มี" และ "แมสเสจอินอะบอตเติล" ได้รับออกอากาศผ่านทางวิทยุเพลงคันทรีและวิทยุเพลงป็อปตามลำดับ เรด (เทย์เลอร์เวอร์ชัน) ติดชาร์ต 28 เพลงบนบิลบอร์ดฮอต 100 ในสหรัฐ ทำลายสถิติเพลงใหม่มากที่สุดในสัปดาห์เดียวโดยศิลปิน เพลง "ออลทูเวล (10 มินิตเวอร์ชัน)" ได้เปิดตัวติดอันดับสูงสุดบนชาร์ต กลายเป็นเพลงอันดับหนึ่งลำดับที่แปดของสวิฟต์ในฮอต 100 และเป็นเพลงอันดับหนึ่งที่ยาวที่สุดตลอดกาล ความสำเร็จที่ได้รับการบันทึกสถิติโลกกินเนสส์ การได้รับรางวัลต่าง ๆ ทำให้สื่อสิ่งพิมพ์ต่าง ๆ ยกย่องให้อัลบั้มเรด (เทย์เลอร์เวอร์ชัน) เป็นช่วงเวลาสำคัญของวัฒนธรรมป็อปในปี 2021

 การตอบรับที่สำคัญ 

อัลบั้ม เรด (เทย์เลอร์เวอร์ชัน) ได้รับเสียงชื่นชมอย่างกว้างขวางจากนักวิจารณ์เพลง ซึ่งชื่นชมผลงานที่ได้รับการปรับปรุงและเสียงร้องของสวิฟต์ โดยในเมทาคริติกกำหนดคะแนนปกติ 100 คะแนนจากบทวิจารณ์สื่อสิ่งพิมพ์ระดับมืออาชีพ อัลบั้มนี้ได้รับคะแนนเฉลี่ยที่ 91 คะแนนจากบทวิจารณ์ 16 รายการ ซึ่งบ่งชี้ว่า "ได้รับเสียงชื่นชมจากทั่วโลก" (universal acclaim); โดยเป็นโครงการที่มีคะแนนสูงสุดของสวิฟต์บนเว็บไซต์และเชื่อมโยงกับอัลบั้มที่มีคะแนนสูงสุดประจำปี 2021 จากคาร์เนจ โดยนักดนตรีชาวออสเตรเลีย นิก เคฟ และวอร์เรน เอลลิส

ในบทวิจารณ์ของลิเดีย เบิร์กแฮม จากสื่อเดอะนิวซีแลนด์เฮรัลด์ ยกย่องให้ เรด (เทย์เลอร์เวอร์ชัน) เป็นผลงานชิ้นโบแดง (Masterpiece) ของสวิฟต์ นักวิจารณ์เพลงของโรลลิงสโตน ร็อบ เชฟฟีลด์, เฮเลน บราวน์ จากดิอินดีเพ็นเดนต์, เมลิสซา เรกีเอรี จากยูเอสเอทูเดย์, บ็อบบี โอลิเวียร์ จากสพิน, และฮันนาห์ ไมลเรีย จากเอ็นเอ็มอี ยกย่องทุกแง่มุมของอัลบั้ม โดยเฉพาะการขยายเนื้อหาและคุณภาพเครื่องดนตรีที่ได้รับการปรับปรุงโดยขนานนามว่าเป็นเวอร์ชันที่เหนือกว่าของอัลบั้ม เบธ เคิร์กไบรด์ จากแคลช กล่าวว่า เรด (เทย์เลอร์เวอร์ชัน) เป็น "แนวเพลงผสม" ที่เล่นด้วยรูปแบบที่หลากหลาย และ "เป็นการฝึกฝนการปลดปล่อยอารมณ์" โดยคว้ารางวัลเกียรติยศ "เพลงใหม่ยอดเยี่ยม" โอลิเวีย ฮอร์น จากพิตช์ฟอร์ก กล่าวว่า เรด (เทย์เลอร์เวอร์ชัน) มี "เสียงร้องที่เปี่ยมล้น เปี่ยมด้วยความสุข อารมณ์ขัน ภาพที่สดใส และความเอาใจใส่อันอ่อนโยนต่อความแตกต่างเล็ก ๆ น้อย ๆ ของความรักและความสูญเสีย" อันเป็นเอกลักษณ์ของสวิฟต์ และนำเสนอเรื่องราวเชิงศิลปะเกี่ยวกับการทบทวนอดีต "ทั้งส่วนที่ประจบประแจงและส่วนที่ประจบน้อย"

 รางวัล 
+ อันดับของ เรด (เทย์เลอร์เวอร์ชัน) ในรายการสิ้นปี 2021 สื่อสิ่งพิมพ์ รายการ อันดับ อ้างอิงบิลบอร์ด 50 อัลบั้มที่ดีที่สุดของปี 2021 25แคลช 50 อัลบั้มที่ดีที่สุดของปี 2021 12อินไซเดอร์ อัลบั้มที่ดีที่สุดของปี 2021  เมทาคริติก 40 อัลบั้มที่ดีที่สุดของปี 2021 2พีเพิล อัลบั้มยอดนิยมประจำปี 2021  

+รางวัลและการเสนอชื่อ เรด (เทย์เลอร์เวอร์ชัน) องค์กร ปี รางวัล ผล อ้างอิง บันทึกสถิติโลกกินเนสส์2022 ยอดสตรีมอัลบั้มในวันเดียวมากที่สุดบน สปอติฟาย (ศิลปินหญิง)   เอ็นเอ็มอีอะวอดส์2022 ออกใหม่ที่ดีที่สุด   คิดส์ชอยซ์อะวอดส์2022 อัลบั้มสุดโปรด  บิลบอร์ดมิวสิกอะวอดส์2022 อัลบั้มคันทรียอดนิยม อเมริกันมิวสิกอะวอดส์2022อัลบั้มป็อป/ร็อกสุดโปรดอัลบั้มคันทรีสุดโปรด อาเรียมิวสิกอะวอดส์ 2022 ศิลปินนานาชาติยอดเยี่ยม   โกลด์เดียร์บีมิวสิกอะวอดส์2023 อัลบั้มแห่งปี   อัลบั้มคันทรี/อเมริกานาที่ดีที่สุด  รางวัลจูโน 2023อัลบั้มสากลแห่งปี

 รายการเพลง 

 หมายเหตุ 
  หมายถึงผู้อำนวยการสร้าง
  หมายถึงผู้ผลิตขับเสียงร้อง
 เพลงทั้งหมดในรุ่นมาตรฐานจะมีชื่อว่า "เทย์เลอร์เวอร์ชัน" (Taylor's Version); แทร็กที่ 22–30 มีการระบุเพิ่มเติมว่า "ฟรอมเดอะวอลต์" (From the Vault)
 แพ็กเกจซีดีของอัลบั้มประกอบด้วยแผ่นดิสก์สองแผ่น อันหนึ่งมีแทร็ก 1–16 และอีกอันมีแทร็ก 17–30
 เดอะมอร์เรด (เทย์เลอร์เวอร์ชัน) แชปเตอร์ - อีพี (The More Red (Taylor's Version) Chapter - EP) ประกอบด้วยเพลง "Eyes Open (Taylor's Version)" และ "Safe & Sound (Taylor's Version)"

 ชาร์ต 

 ชาร์ตรายสัปดาห์ 
+ ตารางชาร์ตรายสัปดาห์ของอัลบั้ม เรด (เทย์เลอร์เวอร์ชัน) ชาร์ต (2021) ตำแหน่งสูงสุด Argentine Albums (CAPIF) 1 Australian Albums (ARIA) 1 Croatian International Albums (HDU) 4 Finnish Albums (Suomen virallinen lista) 6 Icelandic Albums (Plötutíðindi) 4 Italian Albums (FIMI) 8 Japanese Hot Albums (Billboard Japan) 16 Lithuanian Albums (AGATA) 4 New Zealand Albums (RMNZ) 1 Spanish Albums (PROMUSICAE) 3 Swedish Albums (Sverigetopplistan) 8

 ชาร์ตสิ้นปี 
+ ตารางชาร์ตสิ้นปี 2021 ของอัลบั้ม เรด (เทย์เลอร์เวอร์ชัน) ชาร์ต (2021) ตำแหน่ง Australian Albums (ARIA) 19 Belgian Albums (Ultratop Flanders) 96 Dutch Albums (Album Top 100) 75 Irish Albums (IRMA) 37 New Zealand Albums (RMNZ) 39 Portuguese Albums (AFP) 49 Spanish Albums (PROMUSICAE) 75 UK Albums (OCC) 32
+ การแสดงชาร์ตสิ้นปี 2022 ของ เรด (เทย์เลอร์เวอร์ชัน) ชาร์ต (2022) ตำแหน่ง Australian Albums (ARIA) 23 Belgian Albums (Ultratop Flanders) 56 Canadian Albums (Billboard) 5 New Zealand Albums (RMNZ) 26Portuguese Albums (AFP) 24 Spanish Albums (PROMUSICAE) 58 UK Albums (OCC) 52 US Billboard 200 5 US Top Country Albums (Billboard) 2

 การรับรอง 

 ประวัติการจำหน่าย 
+ วันที่เผยแพร่และรูปแบบของอัลบั้ม เรด (เทย์เลอร์เวอร์ชัน) ภูมิภาค วันที่ เวอร์ชัน รูปแบบ ค่าย อ้างอิง ทั่วโลก 12 พฤศจิกายน 2021 มาตรฐาน  รีพับลิกRed (Taylor's Version) release formats:
 
 
  ญี่ปุ่น 13 พฤศจิกายน 2021 ดีลักซ์ ซีดี ยูนิเวอร์แซลมิวสิกเจแปน บราซิล 31 ธันวาคม 2021 มาตรฐาน ยูนิเวอร์แซลมิวสิกบราซิล 7 กุมภาพันธ์ 2022 มาตรฐาน, ดีลักซ์ ตลับเทป

 หมายเหตุ